smcproject/ml-wiki-sentences huggingface dataset:
പുരസ്കാരങ്ങൾ കേരള സംഗീത നാടക അക്കാദമി അവാർഡ് (1990) കുഞ്ചൻ നമ്പ്യാർ സ്മാരക പുരസ്കാരം കേരള കലാമണ്ഡലം അവാർഡ്(2007) കേന്ദ്ര സംഗീത നാടക അക്കാദമി പുരസ്കാരം (2008) കേരള കലാ മണ്ഡലത്തിന്റെ ഫെലോഷിപ്പ് (2018) അവലംബം ↑ http://sangeetnatak.gov.in/sna/sna-awards2008/kalamandalam-leelama.htm ↑ https://www.madhyamam.com/local-news/thrissur/566890
കലാമണ്ഡലം ശങ്കരൻ എമ്പ്രാന്തിരി ഇംഗ്ലീഷ് വിലാസം https://ml.wikipedia.org/wiki/Sankaran_Embranthiri ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രസിദ്ധനായിരുന്ന ഒരു കഥകളി സംഗീതജ്ഞനായിരുന്നു ശങ്കരൻ എമ്പ്രാന്തിരി .
കഥകളി സംഗീത പ്രസ്ഥാനത്തിൽ ഒരു വേറിട്ട രീതി സൃഷ്ടിച്ച ആളായിരുന്നു അദ്ദേഹം.
മൃദു ശബ്ദവും രാഗ താള ശ്രുതി നിബദ്ധമായിരുന്ന ആലാപന ശൈലിയും അദ്ദേഹത്തിന്റെ മുഖമുദ്രകളായിരുന്നു.
മലപ്പുറം ജില്ലയിലെ വെള്ളയൂർ ഗ്രാമത്തിൽ ഒരു ദരിദ്ര ബ്രാഹ്മണ കുടുംബത്തിലായിരുന്നു അദ്ദേഹം ജനിച്ചത്.
സ്കൂൾ പഠനത്തിനു ശേഷം അദ്ദേഹം ഗോവിന്ദ പിഷാരടിയുടെ കീഴിൽ സംഗീതം അഭ്യസിച്ചു.
1958 ഇൽ കലാമണ്ഡലത്തിൽ ചേർന്ന അദ്ദേഹത്തിന്റെ ഗുരുക്കന്മാർ കലാമണ്ഡലം നീലകണ്ഠൻ നമ്പീശൻ, കലാമണ്ഡലം ഗംഗാധരൻ, കലാമണ്ഡലം ശിവരാമൻ നായർ, മാധവ പണിക്കർ എന്നിവരായിരുന്നു.
പഠിച്ചുകൊണ്ടിരുന്ന കാലത്ത് ശങ്കരൻ എമ്പ്രാന്തിരി അധികം ശ്രദ്ധിക്കപ്പെട്ടിരുന്നില്ല.
കലാമണ്ഡലത്തിലെ പഠനത്തിനു ശേഷമാണ് അദ്ദേഹത്തിന്റെ സംഗീത പ്രാഗല്ഭ്യം പുറം ലോകമറിഞ്ഞു തുടങ്ങിയത്.
1965ൽ ഇരിങ്ങാലക്കുടയിലെ ഉണ്ണായി വാര്യർ കലാനിലയത്തിൽ അധ്യാപകനായി ജോലി ലഭിച്ച അദ്ദേഹം 1970ൽ കൊച്ചിയിലുള്ള ഫാക്റ്റ് കഥകളി സ്കൂളിൽ അധ്യാപകനായി ചേർന്ന് തന്റെ കലാ സപര്യ തുടർന്നു.
കഥകളി സംഗീതത്തിൽ  പൊന്നാനി എന്നറിയപ്പെടുന്ന, പ്രധാന ഗായകനാകാൻ പിന്നീട് അധിക സമയം വേണ്ടി വന്നില്ല.
കോട്ടക്കൽ ശിവരാമൻ , കലാമണ്ഡലം കൃഷ്ണൻ നായർ , കലാമണ്ഡലം ഗോപി , കലാമണ്ഡലം രാമൻകുട്ടി നായർ എന്നിവരുടെ കൂടെ പ്രവർത്തിച്ച അദ്ദേഹത്തിന്റെ സ്വരമാധുരി ഏറെ ശ്രദ്ധ പിടിച്ചു പറ്റിയിരുന്നു.
1990 ഇൽ അദ്ദേഹം വൃക്കരോഗ ബാധിതനായി.
പ്രമേഹരോഗവും അദ്ദേഹത്തെ അലട്ടിയിരുന്നു.
രോഗം മൂര്ധന്യാവസ്ഥയിൽ എത്തിയപ്പോൾ അദ്ദേഹത്തിന്റെ വലതുകാൽ മുറിച്ചു മാറ്റേണ്ടി വന്നു.
പക്ഷെ സംഗീതം ജീവിത വ്രതമാക്കി മാറിയ ശങ്കരൻ എമ്പ്രാന്തിരി വീണ്ടും കഥകളി വേദിയിൽ സജീവ സാന്നിധ്യമായി  മാറി .
നിന്നുകൊണ്ട് പാട്ടു പാടാൻ അദ്ദേഹത്തിന് കഴിയുമായിരുന്നില്ല.
അതിനാൽ വീൽ ചെയറിൽ ഇരുന്നുകൊണ്ടായിരുന്നു അദ്ദേഹം പാടിയിരുന്നത്.
ഗുരുവായൂരപ്പന്റെ ഭക്തനായിരുന്ന അദ്ദേഹം; അമ്പലനടയിൽ വച്ച്, തന്നെ പ്രസിദ്ധിയുടെ കൊടുമുടിയിൽ എത്തിച്ച "അജിത ഹരേ ജയ മാധവ വിഷ്ണോ" ,"പരി പാഹിമാം ഹരേ"  എന്ന് തുടങ്ങുന്ന  ഗാനങ്ങളാലപിച്ചിട്ടുണ്ട് .
അദ്ദേഹത്തിന്റെ ഹിന്ദുസ്ഥാനി സംഗീത ഗായകരോടൊന്നിച്ചുള്ള ജുഗൽബന്ദി ഏറെ ശ്രദ്ധയാകർഷിച്ചിരുന്നു.
2003 ഇലെ കേരള സർക്കാരിന്റെ സ്വാതി സംഗീതപുരസ്കാരം ലഭിച്ചത് ശങ്കരൻ എമ്പ്രാന്തിരിക്കായിരുന്നു.
അതിനു ശേഷം കേരള സംഗീത നാടക അക്കാദമിയുടെ ഫെല്ലോഷിപ്പ് അദ്ദേഹത്തിന് ലഭിച്ചു.
2007 നവംബർ മാസം 14  ന് ആലുവയിലുള്ള ഒരു ആശുപത്രിയിൽ വച്ച് അദ്ദേഹം മരണമടഞ്ഞു.
കലാമണ്ഡലം രാജൻ ഇംഗ്ലീഷ് വിലാസം https://ml.wikipedia.org/wiki/Kalamandalam_Rajan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രശസ്ത കഥകളി നടനും കഥകളി അധ്യാപകനുമാണു് കലാമണ്ഡലം രാജൻ .
കേരള, കേന്ദ്ര സംഗീത നാടക അക്കാദമികളുടെ പുരസ്കാരങ്ങൾ നേടിയിട്ടുണ്ട്.
അരൂർ മുല്ലയിൽ നെല്ലിപ്പുഴ വീട്ടിൽ പരേതരായ ശ്രീധരപ്പണിക്കരുടേയും പറവൂർ ഏഴിക്കര കടക്കര എരപ്പത്ത് വീട്ടിൽ കൊച്ചുകുട്ടിയമ്മയുടെയും മകനായിട്ടാണ് ജനിച്ചു.
മഹാകവി വള്ളത്തോളിന്റെ നിർദ്ദേശ പ്രകാരം ഇരുപത്തിയൊന്നാം വയസിൽ കലാമണ്ഡലത്തിൽ ചേർന്ന രാജന് കലാമണ്ഡലം പത്മനാഭൻ നായരാണ് ദക്ഷിണവാങ്ങി എണ്ണയും കച്ചയും നല്കിയത്.
കീഴ്പ്പടം കുമാരൻ നായർ , കലാമണ്ഡലം രാമൻകുട്ടി നായർ , വാഴേങ്കട കുഞ്ചുനായർ എന്നിവരുടെ കീഴിലും കഥകളി അഭ്യസിച്ചു.
1956 മാർച്ചിൽ കലാമണ്ഡലത്തിൽ തന്നെയായിരുന്നു കഥകളിയിൽ അരങ്ങേറ്റം.
തുടർന്ന് കലാമണ്ഡലത്തിൽ ഉഴിച്ചിൽ അധ്യാപകനായും തൃപ്പൂണിത്തുറ ഗവ.
ആർഎൽവി കോളേജിൽ കഥകളി ആചാര്യനായും പ്രവർത്തിച്ചു.
കലാമണ്ഡലം കൃഷ്ണൻ നായരാശാന്റെ അസിസ്റ്റന്റായി കഥകളി പഠിപ്പിച്ചു തുടങ്ങി.
വർഷങ്ങളോളം ഇവിടെ കഥകളി അധ്യാപകനായിരുന്നു.
ആർഎൽവി രാധാകൃഷ്ണൻ, ആർഎൽവി ഗോപി, ആർഎൽവി രംഗൻ, ആർഎൽവി രാജശേഖരൻ എന്നിങ്ങനെ പ്രശസ്ത കഥകളി നടൻമാരും വിദേശികൾ ഉൾപ്പെടെ അനേകം ശിഷ്യൻമാരുണ്ട്.
തിരുവനന്തപുരത്ത് അവരുടെ കൂടെ താമസിച്ചുകൊണ്ടായിരുന്നു ഇത്.
രാജ്യത്തിനകത്തും വിദേശങ്ങളിലുമായി അനവധി വേദികളിൽ കഥകളി അവതരിപ്പിച്ചിട്ടുള്ള കലാമണ്ഡലം രാജൻ,
ഭാര്യ: പറവൂർ പഴങ്ങാട്ട് കുടുംബാംഗം സുലോചനാദേവി.
മകൾ: ശോഭ.
നളചരിതത്തിലെ നളൻ , രുഗ്മാംഗദ ചരിതത്തിലെ രുഗ്മാംഗദൻ, കീചകവധത്തിലെ കീചകൻ തുടങ്ങിയവ അദ്ദേഹത്തിന്റെ പ്രധാന വേഷങ്ങളാണ്.
പച്ച, കത്തി, കരി, താടി, മിനുക്ക് എന്നിങ്ങനെ അഞ്ച് വേഷവും ചെയ്തിരുന്നു.
ഇത് കഥകളി നടൻമാരിൽ അപൂർവമാണ്.
ആദ്യകാലത്ത് സ്ത്രീവേഷവും കെട്ടിയാടിയിരുന്നു.
പുരസ്കാരങ്ങൾ കേരള സംഗീത നാടക അക്കാദമിയുടെ ഗുരുപൂജ പുരസ്‌കാരം(2006) കേന്ദ്ര സംഗീത നാടക അക്കാദമി അവാർഡ് (2009) കേരള കലാമണ്ഡലം പുരസ്‌കാരം എറണാകുളം കഥകളി ക്ലബ്ബിന്റെ കളഹംസപുരസ്‌കാരം കേരള ക്ഷേത്ര സംരക്ഷണ സമിതിയുടെ മാധവ്ജി പുരസ്‌കാരം കലാമണ്ഡലം കരുണാകരൻ സ്മാരക പുരസ്‌കാരം പട്ടിക്കാംതൊടി രാവുണ്ണി മേനോൻ സ്മാരക കഥകളി പുരസ്‌കാരം അവലംബം ↑ പുറം കണ്ണികൾ
ചാലിയം ചാലിയം ചാലിയം 11°09′37″N 75°48′38″E ﻿ / ﻿ 11.16014°N 75.810576°E ﻿ / 11.16014; 75.810576 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 673301 +91 495 സമയമേഖല UTC +5:30 പ്രധാന ആകർഷണങ്ങൾ കടുക്കബസാർ, തീവണ്ടിനിലയം
കോഴിക്കോട് ജില്ലയിലെ ഒരു ദ്വീപാണ് ചാലിയം .
ബേപ്പൂർ പുഴയും കടലുണ്ടിപ്പുഴയും കടലിനോട് ചേരുന്നത് ഈ പ്രദേശത്താണ്‌ ചാലിയം.
ഈ നദികൾ കാരണമാണ് ദ്വീപായിക്കാണുന്നത്.
കടുലുണ്ടി പുഴയുടെ വടക്ക് ഭാഗം ചാലിയവും കിഴക്ക് ബേപ്പൂരുമാണ്‌ .
ചരിത്രത്തിൽ പ്രസിദ്ധമായ ചാലിയം യുദ്ധം നടന്നതും പോർച്ചുഗീസുകാർ കോട്ടപണിത സ്ഥലം കൂടിയായിരുന്നു ഇത്.
കൂടാതെ കടുക്കയ്ക്ക് പേരുകേട്ട നാടാണിത്.
ചാലിയം കടുക്കബസാർ എന്നു പേരുള്ള ഒരു വാർഡ് തന്നെയുണ്ട്.
ഒരു സമരാഹ്വാനം" /ref പുഴക്കര പള്ളിയും ഇവിടെയാണ് സ്ഥിതി ചെയ്യുന്നത്.
അവലംബം ↑ ↑ എൽ.എസ്.ജി കേരള.
ഗോവ് ↑ തദ്ധേശ സ്വയം ഭരണ വകുപ്പ് വെബ്സൈറ്റ് ഇതും കാണുക ചാലിയം യുദ്ധം പുറത്തേക്കുള്ള കണ്ണികൾ Chaliyam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചാലിയാർ ഇംഗ്ലീഷ് വിലാസം https://ml.wikipedia.org/wiki/Chaliyar_River ഫറോക്ക് പുതിയ പാലത്തിൽ നിന്നുള്ള ചാലിയാറിന്റെ ഒരു ദൃശ്യം
കേരളത്തിലെ നദികളിൽ നീളത്തിന്റെ കാര്യത്തിൽ നാലാം സ്ഥാനത്തുള്ള നദിയാണ് ചാലിയാർ .
169 കി.
മി. ആണ് ഇതിന്റെ നീളം.
ചാലിയാർ കടലിനോട് അടുക്കുമ്പോൾ ബേപ്പൂർ പുഴ എന്നും അറിയപ്പെടുന്നു.
നിലമ്പൂർ , എടവണ്ണ , അരീക്കോട് , ചെറുവാടി , വാഴക്കാട്, മാവൂർ ,പന്തീരംകാവ് ,ഫറോക്ക് , ബേപ്പൂർ എന്നിവയാണ്‌ ചാലിയാറിന്റെ തീരത്തുള്ള പ്രധാനസ്ഥലങ്ങൾ.
കേരളത്തിൽ സ്വർണ്ണനിക്ഷേപം കണ്ടെത്തിയിട്ടുള്ള നദിതീരമാണ് ചാലിയാർ.
പശ്ചിമഘട്ടത്തിലുള്ള ഇളമ്പാരി മലകളിൽ നിന്നുമാണ്‌ ചാലിയാർ ഉൽഭവിക്കുന്നത്.
തമിഴ്നാട്ടിലെ നീലഗിരി ജില്ലയിലാണ് ഇളമ്പാരി മലകൾ.
കൂടുതൽ ദൂരവും മലപ്പുറം ജില്ലയിലൂടെ ഒഴുകുന്ന ചാലിയാർ‍ 17 കിലോമീറ്ററോളം കോഴിക്കോടിനും മലപ്പുറത്തിനും ഇടക്കുള്ള അതിർത്തി തീർക്കുന്നു.
അതിനുശേഷം കടലിലേക്കുള്ള അവസാനത്തെ 10 കിലോമീറ്റർ പുഴ കോഴിക്കോട്ടിലൂടെ ഒഴുകി അറബിക്കടലിൽ ചേരുന്നു.
ചാലിയാറിന്റെ ചില പോഷകനദികൾ വയനാട് ജില്ലയിൽ നിന്നും ഉൽഭവിച്ച് മലപ്പുറത്തുവെച്ച് ചാലിയാറിൽ ചേരുന്നു.
ഊർക്കടവ് എന്ന സ്ഥലത്ത് ഈ പുഴയിൽ ഒരു റെഗുലേറ്റർ കം ബ്രിഡ്ജ് ഉണ്ട്.
സമ്പദ്‌ വ്യവസ്ഥ
19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ ആദ്യത്തിലും നിലമ്പൂർ കാടുകളിൽ നിന്ന് വെട്ടുന്ന തടികൾ കോഴിക്കോടുള്ള കല്ലായിയിലെ പല തടി മില്ലുകളിലേക്കും ഒഴുക്കിക്കൊണ്ടുവരാനുള്ള ഒരു ജലപാതയായി  ചാലിയാറിനെ ഉപയോഗിച്ചിരുന്നു.
തടികൾ ചങ്ങാടമായി കെട്ടി മൺസൂൺ സമയത്ത് കല്ലായിയിലേക്ക് ഒഴുക്കിക്കൊണ്ടുവന്നിരുന്നു.
കല്ലായിയിൽ നദീതീരത്തുള്ള പല തടിമില്ലുകളിലും ഈ തടി അറുത്ത് പല രൂപത്തിലാക്കി വിവിധ സ്ഥലങ്ങളിലേക്ക് എത്തിച്ചിരുന്നു.
കല്ലായി ഈ സമയത്ത് തടി വ്യവസായത്തിൽ ലോകത്തിലെ തന്നെ പ്രധാനപ്പെട്ട സ്ഥലങ്ങളിൽ ഒന്നായിരുന്നു.
തേക്ക് , വീട്ടി തുടങ്ങിയ ശക്തിയും ഈടുമുള്ള തടികൾക്കു പ്രശസ്തമായിരുന്നു കല്ലായി.
20-ആം നൂറ്റാണ്ടിന്റെ മദ്ധ്യത്തോടെ വനത്തിൽ നിന്ന് തടിമുറിക്കുന്നത് വനനശീകരണം തടയുവാനായി നിരോധിക്കപ്പെട്ടു.
ഇത് കല്ലായിയിലെ തടിവ്യവസായത്തെ വളരെയധികം ബാധിച്ചു.
ഇന്നും ചില മില്ലുകൾ കല്ലായിയിൽ പ്രവർത്തിക്കുന്നുണ്ടെങ്കിലും ഉൽപ്പാദനം പണ്ടത്തെ അപേക്ഷിച്ച് തൂലോം കുറവാണ്.
പല മില്ലുകളും അടച്ചുപൂട്ടി.
ചാലിയാർ നദിക്കരയിലുള്ള മാവൂർ ഗ്വാളിയോർ റയോൺസ് പൾപ്പ് ഫാക്ടറിയിൽ നിന്നുള്ള മാലിന്യങ്ങൾ നദിയിലേക്ക് വിസർജ്ജിച്ചതു കാരണം നദിയിലെ മത്സ്യങ്ങൾ കൂട്ടത്തോടെ ചത്തുപൊങ്ങിയത് വാർത്തയായിരുന്നു.
ശക്തമായ ജനകീയ പ്രതിഷേധത്തെ തുടർ‌ന്ന് മാവൂർ ഗ്വാളിയോർ റയോൺസ്ഫാക്ടറി പിന്നീട് അടച്ചുപൂട്ടി.
ചാലിയാറിനെ മലിന വിമുക്തമാക്കാനുള്ള ശ്രമങ്ങൾ‌ വിവിധ തലങ്ങളിൽ നടന്നു വരുന്നു.
കേരളത്തിൽ ജല മലിനീകരണത്തിനെതിരെ നടന്ന ആദ്യ സംഘടിത പ്രക്ഷോഭമാണ്  ചാലിയാറിലേത്.
2009 നവംബർ 4-ന് അരീക്കോടിന് സമീപം ചാലിയാർ പുഴയിൽ, സ്കൂൾ വിദ്യാർത്ഥികൾ കയറിയ കടത്ത് തോണി മറിഞ്ഞ് എട്ട് കുട്ടികൾ മരിക്കുകയുണ്ടായി.
മൂർക്കനാട് സുബുലുസ്സലാം ഹയർ സെക്കൻഡറി സ്‌കൂളിലെ  വിദ്യാർത്ഥികളാണ് മരണമടഞ്ഞത്.
(ആൺകുട്ടികൾ 7, പെൺകുട്ടികൾ 1)12 ഓളം പെൺകുട്ടികൾ ഉൾപ്പെടെ 40ഓളം വിദ്യാർത്ഥികൾ കയറിയ തോണി ഒരുവശത്തേക്ക് ചെരിഞ്ഞതിനെത്തുടർന്നാണ് അപകടം ഉണ്ടായതെന്ന് പറയപ്പെടുന്നു.
പോഷകനദികൾ ചാലിപ്പുഴ പുന്നപ്പുഴ പാണ്ടിയാറ് കരിമ്പുഴ ഇരുവഴിഞ്ഞിപ്പുഴ ചെറുപുഴ വണ്ടാരമ്പുഴ കുറുവമ്പുഴ കുതിരപ്പുഴ പുറത്തുനിന്നുള്ള കണ്ണികൾ Cleaning Chaliyar River_Economic and Political Weekly Chaliyar Struggle: A Calendar of Events അനുബന്ധം Chaliyar River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരള നദീജല സംരക്ഷണ സമിതി അവലംബം
ചാലിലകത്ത് കുഞ്ഞഹമ്മദ് ഹാജി ഇംഗ്ലീഷ് വിലാസം https://ml.wikipedia.org/wiki/Chalilakath_Kunahmed_Haji
കേരളത്തിലെ ഒരു ഇസ്ലാമിക പരിഷ്കർത്താവും പണ്ഡിതനും അദ്ധ്യാപകനും ഗ്രന്ഥകർത്താവുമായിരുന്നു ചാലിലകത്ത് കുഞ്ഞഹമ്മദ് ഹാജി .
കേരളത്തിന്റെ സർ സയ്യിദ് എന്ന വിശേഷണം അദ്ദേഹത്തിനുണ്ടായിരുന്നു.
അദൃശ്ശേരിയിലെ പുരാതനകുടുംബമായ മുത്താട്ട് കാളമൊയ്തീൻ കുട്ടിഹാജിയുടെയും, പണ്ഡിതനും സൂഫി വര്യനുമായ തിരൂരങ്ങാടി ചാലിലകത്ത് ഖുസായി ഹാജിയുടെ മകൾ ഫാത്തിമയുടെയും മകനായി 1867 (ഹി: 1283) ലാണ് കുഞ്ഞഹമ്മദ് ഹാജി ജനിക്കുന്നത്.
മാതൃ-പിതൃ വിവാഹ ബന്ധം വേർപെട്ടത് കാരണം അദ്ദേഹം മാതാവിന്റെ വീട്ടിലാണ് വളർന്നത്.
മാതാവിൽ നിന്ന് ഖുർആൻ , തജ്‌വീദ് പഠിച്ച ശേഷം കോഴിക്കോട് ഒരു പ്രാഥമിക സ്‌കൂളിൽ ചേർന്ന് നാലാം ക്ലാസ് വരെ അവിടെ പഠിച്ചു.
തുടർന്ന് തന്റെ ദർസീ വിജ്ഞാനത്തിന്റെ തുടക്കമെന്നോണം തന്റെ അമ്മാവനായ ചാലിലകത്ത് അലി ഹസ്സൻ മുസ്‌ലിയാരിൽ നിന്ന് പ്രാഥമിക ഇസ്ലാമിക ഗ്രന്ഥങ്ങൾ പഠിച്ചു.
അനന്തരം തിരൂരങ്ങാടി കോടഞ്ചേരി അഹ്മ്മദ് മുസ്‌ലിയാരുടെ ദർസിൽ ചേർന്നു.
പിന്നീട് പൊന്നാനിയിൽ ചെന്ന്  വളപ്പിൽ അബ്ദുൽ അസീസ് മുസ്‌ലിയാരുടെ ശിഷ്യത്വം സ്വീകരിച്ചു.
തുടർന്ന് വെല്ലൂർ ബാഖിയാത്ത് സ്വാലിഹാത്ത് അറബി കോളേജിൽ ഉപരിപഠനം .
ഒരു വർഷം അവിടെ പഠിച്ച ശേഷം 6 വർഷ കാലം ലത്തീഫിയ്യ കോളേജിൽ പഠനം നടത്തി.
സയ്യിദ് മുഹമ്മദ് റുകനുദ്ധീൻ ഖാദിരി, അശൈഖ് മുഹമ്മദ് അബ്ദുൽ ജലീൽ ഫശാവരി, അശൈഖ് മുഹമ്മദ് ഹസ്സൻ രാംപൂരി, അശൈഖ് മുഹമ്മദ് അഫ്ഹാമുല്ലാഹില്ലഖ്‌നവി തുടങ്ങിയവർ ലത്തീഫിയ്യയിലെ അദ്ദേഹത്തിന്റെ ഗുരുക്കന്മാരാണ്.
തിരൂരങ്ങാടി തറമ്മൽ, പുളിക്കൽ, വാഴക്കാട് ദാറുൽ ഉലൂം തുടങ്ങിയ സ്ഥലങ്ങളിൽ അദ്ധ്യാപകനായി സേവനമനുഷ്ഠിച്ചിരുന്നു .
ദർസ് പഠന രംഗത്ത് ഒരു വിപ്ലവത്തിനാണ് ദാറുൽ ഉലൂം തുടക്കം കുറിച്ചത്.
സിലബസ് അടിസ്ഥാനത്തിൽ മതപഠനം ക്രോഡീകരിക്കുകയും ദർസ് രംഗത്തേക്ക് പുതിയ പരിഷ്‌കാരങ്ങൾ എന്നോണം ഫിഖ്ഹ്, ഹദീസ്, തഫ്‌സീർ എന്നിവക്ക് പുറമേ മറ്റു കലകളും ശാസ്ത്രശാഖകളും പാഠ്യപദ്ധതിയിൽ ഉൾപെടുത്തി.
ലൈബ്രറി, ഭാഷ പഠന നിഘണ്ടു, പത്രം, വ്യത്യസ്ത ക്ലാസുകളാക്കി വിദ്യാർത്ഥികളെ തരം തിരിക്കൽ, ബെഞ്ച്, ഡെസ്‌ക്, മേശ , ബ്ലാക്ക് ബോർഡ്, രജിസ്റ്റർ, ഗ്ലോബ്, മാപ്പുകൾ എന്നിവ ചാലിലകത്തിന്റെ നൂതന ശൈലിയുടെ ഭാഗമാണ്.
ഗണിത ശാസ്ത്രം, തർക്ക ശാസ്ത്രം , ഭൂമി ശാസ്ത്രം , തുടങ്ങി ഒട്ടുമിക്ക ശാസ്ത്ര ശാഖകളിൽ അവഗാഹം നേടിയ കുഞ്ഞഹമ്മദ് ഹാജി നല്ല പ്രഭാഷകനും കൂടിയായിരുന്നു.
ബഹുഭാഷ പണ്ഡിതൻ കൂടിയായ അദ്ദേഹം അറബിക്ക് പുറമേ ഉർദു, ഫാരിസി, സംസ്‌കൃതം, തമിഴ്, ഇഗ്ലീഷ് തുടങ്ങിയവ കൈകാര്യം ചെയ്തിരുന്നു.
അറബി മലയാളത്തിൽ ഉർദു പഠിപ്പിക്കാൻ ഉതകും രീതിയിൽ ഫലപ്രദമായ കൃതി മുതൽ ഒരുപാട് ഗ്രന്ഥങ്ങൾ രചിച്ചു.
ചെറുശ്ശേരി അഹമ്മദ് കുട്ടി മുസ്‌ലിയാർ, ഖുത്ബി മുഹമ്മദ് മുസ്‌ലിയാർ, കെ പി എ മൊയ്തീൻ കുട്ടി മുസ്‌ലിയാർ പറവണ്ണ, സ്വാതന്ത്ര്യസമര സേനാനിയായ മുസ്‌ലിം പരിഷ്കർത്താക്കളുമായിരുന്ന ഇ.
മൊയ്തു മൗലവി , കെ.എം. മൗലവി തുടങ്ങിയവർ ശിഷ്യന്മാരാണ്.
ചാലിപ്പുഴ ഇംഗ്ലീഷ് വിലാസം https://ml.wikipedia.org/wiki/Chalippuzha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചാലിപ്പുഴ കേരളത്തിലെ നദിയായ ഇരുവഴിഞ്ഞിപ്പുഴയുടെ ഒരു പോഷകനദിയാണ്.
കേരളത്തിലെ പ്രധാന വെള്ളച്ചാട്ടങ്ങളിൽ ഒന്നായ കോഴിക്കോട് ജില്ലയിലെ തുഷാരഗിരി വെള്ളച്ചാട്ടം ചാലിപ്പുഴയിലാണ്.
തിരുവമ്പാടി പട്ടണത്തിന് മൂന്ന് കിലോമീറ്റർ വടക്ക് വെച്ച് ചാലിപ്പുഴ ഇരുവഴിഞ്ഞിയിൽ വന്ന് ചേരുന്നു.
ഇവയും കാണുക ചാലിയാർ - പ്രധാന നദി ചാലിയാറിന്റെ പോഷകനദികൾ ഇരുവഴിഞ്ഞി പുന്നപ്പുഴ പാണ്ടിയാറ് കരിമ്പുഴ ചെറുപുഴ വണ്ടാരമ്പുഴ
ചാലിയാർ ഗ്രാമപഞ്ചായത്ത്‌
11°22′4.67″N 76°7′40.75″E ﻿ / ﻿ 11.3679639°N 76.1279861°E ﻿ / 11.3679639; 76.1279861 ഇംഗ്ലീഷ് വിലാസം https://ml.wikipedia.org/wiki/Chaliyar_Gramapanchayat
മലപ്പുറം ജില്ലയിലെ ഒരു പഞ്ചായത്താണ് ചാലിയാർ ഗ്രാമപഞ്ചായത്ത്‌ .
124.28 ചതുരശ്രകിലോമീറ്റർ വിസ്തീർണ്ണമുള്ള പഞ്ചായത്ത് അകമ്പാടം, കുറുമ്പലങ്ങോട്, പുള്ളിപ്പാടം എന്നീ വില്ലേജുകളിലായി വ്യാപിച്ചുകിടക്കുന്നു.
1979-ൽ ഡിസംബർ 25-നാണ് ചാലിയാർ പഞ്ചായത്ത് രൂപം കൊണ്ടത്.
അതിരുകൾ പടിഞ്ഞാറ് - കൂടരഞ്ഞി ഗ്രാമപഞ്ചായത്ത് , തിരുവമ്പാടി ഗ്രാമപഞ്ചായത്ത് ‌ വടക്ക് - പോത്തുകൽ ഗ്രാമപഞ്ചായത്ത് തെക്ക്‌ - മമ്പാട് ഗ്രാമപഞ്ചായത്ത് , ഊർങ്ങാട്ടിരി ഗ്രാമപഞ്ചായത്ത് , എടവണ്ണ ഗ്രാമപഞ്ചായത്ത് കിഴക്ക് - നിലമ്പൂർ നഗരസഭ , ചുങ്കത്തറ ഗ്രാമപഞ്ചായത്ത് പ്രത്യേകതകൾ
ഇവിടുത്തെ ജനസംഖ്യയിൽ ഏറിയപങ്കും ആദിവാസികളാണ് .
നിബിഡ വനപ്രദേശമായ ഇവിടെ വിവിധ തരത്തിലുള്ള  ജന്തുജാലങ്ങളും പക്ഷികളും ഉരഗങ്ങളും കാണപ്പെടുന്നു.
വാർഡുകൾ വാളംതോട് ഇടിവണ്ണ പാറേക്കാട് മുട്ടിയേൽ പെരുമ്പത്തൂർ ഏളമ്പിലാക്കോട് എരഞ്ഞിമങ്ങാട് മൈലാടി മണ്ണുപ്പാടം മൊടവണ്ണ കളക്കുന്ന് ആനപ്പാറ അകമ്പാടം പെരുവമ്പാടം അവലംബം http://www.trend.kerala.gov.in Archived 2019-09-02 at the Wayback Machine .
ചാലിയം കോട്ട ഇംഗ്ലീഷ് വിലാസം https://ml.wikipedia.org/wiki/Chaliyam_fort തകർന്ന ചാലിയം കോട്ടയുടെ ശിഷ്ട ഭാഗങ്ങൾ
കേരളത്തിലെ കോഴിക്കോട് ജില്ലയിലെ ചാലിയത്ത് പോർച്ചുഗീസുകാർ നിർമിച്ച കോട്ടയാണ് ചാലിയം കോട്ട .
മുല്ലമ്മേൽ കോട്ട എന്നും ഇതിനെ വിളിക്കാറുണ്ട്.
മലബാർ കീഴടക്കാൻ 1531-ൽ പറങ്കികൾ നിർമിച്ച കോട്ടയാണിത്.
കടൽമാർഗവും പുഴമാർഗവും മലബാർ കീഴടക്കുകയെന്ന ലക്ഷ്യത്തോടെയായിരുന്നു അറബിക്കടലും ചാലിയാറും ചേരുന്ന അഴിമുഖത്തോട് ചേർന്ന് പറങ്കികൾ സൈനികകേന്ദ്രം പടുത്തുയർത്തിയത്.
കടലോരത്തെ പാറക്കൂട്ടങ്ങൾക്കിടയിലായിരുന്നു തന്ത്രപ്രധാനമായ കോട്ട സ്ഥിതിചെയ്തിരുന്നത്.
ചരിത്രം ചാലിയം കോട്ടയുടെ അവശിഷ്ട ഭാഗം
മലബാർ തീരത്തെ കോഴിക്കോട് പട്ടണത്തിലേക്ക് എട്ടു നാഴിക അകലെയുള്ള തന്ത്രപ്രാധാന്യമുള്ള പ്രദേശമായിരുന്നു ചാലിയം.
വടക്ക് ബേപ്പൂർ പുഴയും തെക്ക് കടലുണ്ടി പുഴയും പടിഞ്ഞാറ് അറബിക്കടലും അതിരിടുന്ന ദ്വീപ് പോലെ തോന്നിക്കുന്ന ചാലിയത്ത് അറബി കടലിലൂടെയുള്ള കച്ചവടക്കാരുടെ നീക്കങ്ങൾ സൂക്ഷ്മമായി നിരീക്ഷിക്കാനും ആക്രമിച്ച് തകർക്കാനും പറ്റിയ സുരക്ഷിത താവളം  എന്ന നിലക്കാണ് കോട്ട പണിയാൻ പോർച്ചുഗീസുകാർ പ്രത്യേകം താൽപര്യമെടുത്തത്.
ചാലിയം കോട്ട സാമൂതിരിയുടെ മുഴുവൻ വാണിജ്യത്തേയും ബാധിക്കുന്നതായിരുന്നു.
കൊച്ചിയുമായി സാമൂതിരി യുദ്ധത്തിനൊരുങ്ങുകയാണങ്കിൽ അതിനാവശ്യമായ വാർത്താവിനിമയത്തിന് അത് ഭീഷണിയാകും.
സാമൂതിരിയുടെ രാജ്യത്തേക്ക് യുദ്ധം നയിക്കാനുള്ള ഒരു അടിത്തറയാണ് ഇതിലൂടെ പോർച്ചുഗീസുകാർക്ക് ലഭിച്ചത്.
പോർച്ചുഗീസുകാരുടെ ചതിക്ക് പലതവണ ഇരയായിട്ടും വളരെ തന്ത്രപ്രധാനമായ സ്ഥലത്ത് കോട്ടകെട്ടാൻ സാമൂതിരി അനുമതി നൽകിയത് അമിത മദ്യസേവയും പ്രായാധിക്ക്യവും കാരണമായിരിന്നു.
ചാലിയം യുദ്ധമായപ്പോഴേക്കും കോട്ട കെട്ടാൻ അനുമതി നൽകിയ സാമൂതിരി മരണപ്പെട്ടു.
അദ്ദേഹത്തിന്റെ അനന്തരവൻ നമ്പ്യാതിരി അധികാരമേറ്റെടുത്തു.
ഈ സാമൂതിരിയുടെ നേതൃത്ത്വത്തിലാണ് ചാലിയം യുദ്ധം നടന്നത്.
1571-ൽ സാമൂതിരിയുടെ നിർദ്ദേശപ്രകാരം കോട്ടയ്ക്കുനേരേ കുഞ്ഞാലിമരയ്ക്കാരുടെ നേതൃത്വത്തിൽ സൈനികനീക്കമുണ്ടായി.
പിടിച്ചുനിൽക്കാനാകാതെ പറങ്കികൾ പിൻവാങ്ങിയപ്പോൾ മലബാർ സൈന്യം കോട്ടയ്ക്കുചുറ്റും കിടങ്ങുകൾ തീർത്തു.
പറങ്കിപ്പടയെ കൂടുതൽ പ്രതിരോധത്തിലാക്കി ഭക്ഷണവും വെള്ളവുമില്ലാതെ കോട്ടയിലകപ്പെട്ട പറങ്കിപ്പട കുഞ്ഞാലിമരയ്ക്കാർക്ക് മുന്നിൽ കീഴടങ്ങി.
പറങ്കിപ്പടയെ തുരത്തി കുഞ്ഞാലിമരയ്ക്കാറും കൂട്ടരും കോട്ട തകർത്തു.
കോട്ടയുടെ നിർമ്മാണത്തിനുപയോഗിച്ച കല്ലുകൾ ചാലിയം പുഴക്കരപ്പള്ളിയുടെയും മര ഉരുപ്പടികൾ കുറ്റിച്ചിറയിലെ മിശ്കാൽ പള്ളിയുടെയും പുനർനിർമ്മാണപ്രവർത്തനങ്ങൾക്കാണ് ഉപയോഗപ്പെടുത്തി.
സൈനുദ്ദീൻ മഖ്ദൂം രണ്ടാമൻ രചിച്ച 'തുഹ്ഫുത്തുൽ മുജാഹിദ്ദീനി'ലും ഖാസി മുഹമ്മദ് എഴുതിയ ' ഫത്ത്ഹുൽ മുബീൽ ' എന്ന കാവ്യത്തിലും മുല്ലമ്മേൽ കോട്ടയെക്കുറിച്ച് പരാമർശിക്കുന്നുണ്ട്.
നിർമ്മിതി Karuvanthuruthy Masjidh, Chaliyam
പ്രാദേശിക ഭരണ നേതൃത്ത്വവുമായും താനൂരെ ഭരണാധിപന്റെ സഹായത്തോടെയും  നടത്തിയ ചർച്ചകളിലൂടെയാണ് കോട്ട നിർമ്മിക്കാൻ തീരുമാനിച്ചത്.
2000 പർദൗസ് സ്ഥല വില എന്ന നിലയിൽ നൽകി.
ഗവർണർ നുനോ ദ കുൻഹയാണ് ചർച്ചകൾക്കും നിർമ്മിതിക്കും അടിസ്ഥാനമിട്ടത്.
കല്ലും ചെളിയും ഉപയോഗിച്ച്, 1531 ഒക്ടോബറിൽ പണിയാരംഭിച്ച കോട്ടയുടെ നിർമ്മാണം 1532 മാർച്ചിൽ പൂർത്തിയായി.
ഇവിടെയുണ്ടായിരുന്ന ഒരു പള്ളി പൊളിച്ചാണ് ഇതു പണിഞ്ഞതെന്ന് സൈനുദ്ദീൻ രേഖപ്പെടുത്തിയിട്ടുണ്ട്.
ചതുരാകൃതിയിലായിരുന്ന കോട്ടയുടെ മൂന്നു മൂലകളിലും കൊത്തളങ്ങളും നാലാം മൂലയിൽ മൂന്നു നിലയുള്ള ഒരു കെട്ടിടവുമുണ്ടായിരുന്നു.
ബീച്ചിലേക്കാണ് കോട്ടയുടെ വാതിൽ തുറന്നിരുന്നത്.
മുന്നൂറോളം വരുന്ന കാവൽ ഭടന്മാരാണ് കോട്ടയുടെ സുരക്ഷാ ചുമതല വഹിച്ചിരുന്നത്.
ഇതും കാണുക ചാലിയം യുദ്ധം സാമൂതിരി അവലംബം ↑ A History of Kerala 1498-80,P 102,സർദാർ കെ.എം.പണിക്കർ ↑ Tuhfat al-Mujahidin ( ‘The Tribute to the Strugglers’)-  Shaikh Zainuddin Makhdum ↑ {{ cite news }} : Check date values in: | accessdate= and | date= ( help ) ↑
ചാലിയം യുദ്ധം
കേരളത്തിലെ പോർച്ചുഗീസ് അധിനിവേശത്തിനെതിരെ 1571 ൽ ചാലിയത്ത് സാമൂതിരിയുടെ കരസൈന്യവും കുഞ്ഞാലി മരക്കാരുടെ നാവിക സൈന്യവും ചേർന്ന് പോർച്ചുഗീസ് അക്രമണകാരികളുമായി നടത്തിയ പോരാട്ടമാണ് ചാലിയം യുദ്ധം .
കേരളത്തിലെ പോർച്ചുഗീസ് അധിനിവേശത്തിന്റെ അടിത്തറ തകർത്ത യുദ്ധമായിരുന്നു എന്ന നിലക്ക് പ്രശസ്തമാണ് ചാലിയം യുദ്ധം ചരിത്രം
മലബാർ തീരത്തെ കോഴിക്കോട് പട്ടണത്തിലേക്ക് എട്ടു നാഴിക അകലെയുള്ള ചാലിയത്ത് 1531ൽ പോർച്ചുഗീസുകാർ കോട്ട പണിതിരുന്നു.
തന്ത്രപ്രാധാന്യമുള്ള പ്രദേശമായിരുന്നു ചാലിയം.
സൈനിക നീക്കം ചാലിയം കോട്ടയുടെ അവശിഷ്ട ഭാഗം
പോർച്ചുഗീസ് അതിക്രമം പെരുകിയതോടെ ചാലിയം സാമൂതിരി പിടിച്ചെടുത്തു.
1571 ഇൽ പറങ്കികളുമായി യുദ്ധമുണ്ടാവുകയും സാമൂതിരി  വിജയം നേടുകയും ചെയ്തുവെങ്കിലും തന്ത്ര പ്രധാനമായ കോട്ട കേന്ദ്രീകരിച്ചു പറങ്കികൾ യുദ്ധ നീക്കങ്ങൾ നടത്തി കൊണ്ടിരുന്നു.
പോർച്ചുഗീസ് ക്രൂരതകൾ പെരുകിയതോടെ 1571 ഇൽ രാജ്യത്തിനു നേരിട്ട വിപത്തിനെ കുറിച്ച് ചർച്ച ചെയ്യാൻ കുറ്റിച്ചിറ ജുമുഅത്ത് പള്ളിയിൽ സൈനിക യോഗം നടന്നു.
സൂഫി വര്യനായ ശൈഖ് മാമുക്കോയ സംബന്ധിച്ച  കൂടിയാലോചന സമിതിയിൽ  രാജ്യാധിപൻ സാമൂതിരിയുടെ അധ്യക്ഷതയിൽ  കാലാൾപ്പട സേനാധിപൻ നായർ, നാവിക സേനാധിപതി കുഞ്ഞാലി മൂന്നാമൻ , ബ്രാഹ്മണ മന്ത്രിമാർ , മുസ്ലിം പണ്ഡിതരായ ഖാസി അബ്ദുൽ  അസീസ് , അബ്ദുൽ  അസീസ് അൽ  മഖ്ദൂം , മുഹമ്മദ് ബിൻ അസീസ് , തുറമുഖ അധിപൻ ഷാബന്തർ  ഉമർ  അന്താബി,   വ്യാപാര പ്രമുഖരായ സീതി അഹമ്മദ് അൽ ഖുമാമി എന്നിവരുൾപ്പെടെയുള്ള പ്രമുഖ വ്യക്തിത്വങ്ങൾ പങ്കെടുത്തു.
കോട്ട പൂർണ്ണമായും പിടിച്ചെടുക്കാതെ പറങ്കി ഭീഷണി അവസാനിക്കില്ലെന്ന തീരുമാനത്തിലേക്ക് ഏകപക്ഷീയമായി  യോഗം എത്തി ചേർന്നതോടെ  കോട്ട പിടിച്ചെടുക്കാൻ രാജാവ് ഉത്തരവിട്ടു.
കുഞ്ഞാലി മരക്കാരുടെ നാവിക സൈന്യം കടലിൽ നിന്നും സാമൂതിരിയുടെ നായർ കാലാൾ സൈന്യം കരയിൽ നിന്നും ചാലിയം കോട്ട വളഞ്ഞു.
പീരങ്കികളും വെടിക്കോപ്പുകളുമായി പറങ്കി സൈന്യം സാമൂതിരി സൈന്യത്തെ ശക്തമായി എതിരിട്ടു.
യുദ്ധവും ഉപരോധവും നാല് മാസം നീണ്ടു നിന്നു.
കോട്ടക്കകത്ത് കുടുങ്ങിയ പോർച്ചുഗീസ്‌ സൈനികർക്ക് ഭക്ഷ്യ ദൗർബല്യം നേരിടാൻ തുടങ്ങിയതോടെ പോർച്ചുഗീസ്‌ സൈന്യത്തിൻറെ നില പരുങ്ങലിലായി.
വിശപ്പടക്കാൻ പട്ടികളെയും പൂച്ചകളെയും ഭക്ഷിക്കേണ്ട നില പോലും അവർക്ക് വന്നെത്തി.
ഉപരോധം ഭേദിക്കാൻ എത്തിയ പോർച്ചുഗീസ്‌ യുദ്ധക്കപ്പലുകളെ കുഞ്ഞാലി മരക്കാരുടെ സൈന്യം കനത്ത ആക്രമണത്തിൽ നശിപ്പിച്ചു.
ഭക്ഷ്യ ക്ഷാമം കനത്തതോടെ പോർച്ചുഗീസ് സൈന്യം കീഴടങ്ങുമെന്ന പ്രതീക്ഷയ്ക്ക് ആഘാതമേൽപ്പിച്ചു പോർച്ചുഗീസ് രക്ഷാസൈന്യം വീണ്ടുമെത്തുമെന്ന അഭ്യൂഹം ശക്തമായി.
യുദ്ധ വിജയം നേടാതെ താൻ ഇനി ഭക്ഷണം കഴിക്കില്ലെന്ന് സാമൂതിരി പ്രതിജ്ഞയെടുത്തു.
ശപഥം ചെയ്തു.
സാമൂതിരിയെ ഭക്ഷണം കഴിപ്പിക്കുവാൻ വേണ്ടി മുസ്ലിങ്ങൾ രക്തസാക്ഷിത്വം വഹിക്കണമെന്ന് ഖാളി മുഹമ്മദ് ഖുതുബ നടത്തി.
മരക്കാർ സൈന്യത്തിന് ആത്മീയ നേതൃത്വം നൽകിയിരുന്ന ശൈഖ് മാമുക്കോയയ്ക്ക് അമ്മ മഹാറാണി യുദ്ധം നീണ്ടുപോകുന്നതിലുള്ള സന്താപമറിയിച്ചു ആളയച്ചു.
തുടർന്ന് പട്ടു മരയ്ക്കാർ , കുട്ടി മൂസ , മുഹമ്മദ് ഇബ്ൻ അബ്ദുൽ അസീസ് എന്നിവരെ ധ്യാനമിരിക്കുന്ന പള്ളിയിലേക്ക് മാമുക്കോയ ശൈഖ് വിളിച്ചു വരുത്തി.
തുടർന്നുള്ള നാളുകളിൽ യുദ്ധഗതി മാറുകയും യുദ്ധത്തിൽ കോഴിക്കോട് സൈന്യം വിജയശ്രീലാളിതരാവുകയും ചെയ്തു.
കോട്ടക്കകത്ത്‌ കയറിയ സാമൂതിരിയുടെ സൈന്യം കീഴടങ്ങിയ മുഴുവൻ പോർച്ചുഗീസ്‌ പടയാളികളെയും ബന്ധനത്തിലാക്കി.
ശേഷം ചാലിയം കോട്ട പൂർണ്ണമായും ഇടിച്ചു നിരത്തി നശിപ്പിക്കുവാനും കോട്ടയുടെ വസ്തുക്കൾ പോർച്ചുഗീസുകാർ നശിപ്പിച്ച മുസ്ലിം പള്ളികളുടെ പുനരുദ്ധാരണത്തിന് ഉപയോഗിക്കുവാനും സാമൂതിരി കൽപ്പിച്ചു.
കോട്ടയുടെ നഷ്ടത്തോടെ മലബാർ തീരത്തെ പോർച്ചുഗീസ് സ്വാധീനം പൂർണ്ണമായും ഇല്ലാതായി.
“ചാലിയം കോട്ട ജയിച്ചടക്കിയതു നാടിൻറെ തന്നെ വിജയമായിരുന്നു. ജയമില്ലാതിരുന്നുവെങ്കിൽ പോർച്ചുഗീസുകാർ വടക്കൻ  കേരളത്തിലെ കച്ചവടത്തെ പൂർണ്ണമായും കീഴൊതുക്കുകയും സ്വന്തം ആധിപത്യം സ്ഥാപിക്കുകയും ചെയ്യുമായിരുന്നു”
ഗംഗാധരൻ
പതിനാറാം നൂറ്റാണ്ടിൽ കടലിലെ ലോക ശക്തികളാക്കി വിശേഷിപ്പിക്കപ്പെട്ട പോർച്ചുഗീസ് സൈന്യത്തിൻറെ ശക്തിദുർഗ്ഗം സഖ്യ സൈന്യമില്ലാതെ ഒറ്റയ്ക്ക് കീഴ്പ്പെടുത്തിയ കോഴിക്കോടിൻറെ സൈനിക വീര്യം ലോകമൊട്ടുക്കും തന്നെ സംസാരവിഷയമാകാൻ ചാലിയം യുദ്ധം നിമിത്തമായി.
ചാലിയം യുദ്ധവുമായി ബന്ധപ്പെട്ട് രചിക്കപ്പെട്ട ഫത്ഹുൽ മുബീൻ തുടങ്ങിയ കൃതികളിൽ സാമൂതിരിയും ചാലിയം കോട്ട യുദ്ധവിജയത്തോടെ സാമൂതിരി പട്ടാളവും നേടിയ ലോക പ്രശസ്തി വരച്ചു കാട്ടുന്നുണ്ട്.
മുന്നണിപോരാളികൾ പട്ടു മരയ്ക്കാർ ക്വാജ മൂസ ഖാദി മുഹമ്മദ് അവലംബം 1 2 Malabar manual by William Logan p.316, Books.
Google.com ↑ History of Kerala" A History of Kerala 1498-80,P 102,സർദാർ കെ.എം.പണിക്കർ ↑ സാമൂതിരിക്ക് വേണ്ടി സമരാഹ്വാനം-ഇഎം സക്കീർ ഹുസൈൻ-ഐപിഎച്ച് പുസ്തകം ↑ name="History of Kerala" ↑ Tuhfat al-Mujahidin ( ‘The Tribute to the Strugglers’)-  Shaikh Zainuddin Makhdum ↑ P. K. Muhammad Kunhi, Muslimingalum Kerala Samskara- vum.
Thrissur.
1982, , p. 78 ↑ KT Hussain Kerala Muslimkal Adhinivesha virudha porattatinte pretya shastram , IPH,Calicut 2008, P.51 ↑ Qazi muhammed fathhulmubeen Qazi Muhammad,fathul mubeen.
, trans Prof. T. Abdul Azeez p. 64 ↑ അൽ ഖുതുബത്തുൽ ജിഹാദിയ എന്ന് അറിയപ്പെട്ട ഈ അറബി ഭാഷണം സാമൂതിരിക്ക് വേണ്ടി ഒരു സമരാഹ്വാനം എന്ന പേരിൽ  മലയാളത്തിലേക്ക് മൊഴിമാറ്റം ചെയ്യപ്പെട്ടിട്ടുണ്ട് ↑ Shihabudhin Ahmad Koya Shaliyati, Al-sheikh Abul Wafa Muhammad Kalikuti , p. 27.
↑ Abul Wafa Muhammad Kalikuti , p. 27 ↑ മാപ്പിള പഠനങ്ങൾ
ചാലൂക്യ രാജവംശം ഇംഗ്ലീഷ് വിലാസം https://ml.wikipedia.org/wiki/Chalukya_dynasty
തെക്കേ ഇന്ത്യയുടെയും മദ്ധ്യ ഇന്ത്യയുടെയും ഒരു വലിയ ഭൂഭാഗം 6-ആം നൂറ്റാണ്ടിനും 12-ആം നൂറ്റാണ്ടിനും ഇടയ്ക്ക് ഭരിച്ച ഒരു രാജവംശമാണ്‌ ചാലൂക്യ രാജവംശം (കന്നഡ: ಚಾಲುಕ್ಯರು IPA: [ʧaːɭukjə]).
ചാലൂക്യരുടെ സാമ്രാജ്യം കൃഷ്ണ , തുംഗഭദ്ര നദി കൾക്കിടയിൽ റായ്ചൂർ ദൊവാബ് കേന്ദ്രീകരിച്ചായിരുന്നു ‌.
ഈ ആറുനൂറ്റാണ്ട് കാലയളവിൽ അവർ മൂന്ന് വ്യത്യസ്ത രാജ്യങ്ങൾ  ആയി ആണ് രാജ്യം ഭരിച്ചത്.
ഏറ്റവും ആദ്യത്തെ രാജവംശം ബാദാമി തലസ്ഥാനമാക്കി 6-ആം നൂറ്റാണ്ടിന്റെ മദ്ധ്യത്തോടെ ഭരണം തുടങ്ങിയ ബാദാമി ചാലൂക്യർ ആയിരുന്നു.
ബനാവശിയിലെ കദംബ രാജ്യത്തിന്റെ അധഃപതനത്തോടെ ബാദാമി ചാലൂക്യർ തങ്ങളുടെ ആധിപത്യം ഉറപ്പിക്കുവാൻ തുടങ്ങി.
ഇവരുടെ ആദ്യതലസ്ഥാനം ഐഹോളെ ആയിരുന്നു .
പുലികേശി ഒന്നാമനാണ്‌ തലസ്ഥാനം ബാദാമിയിലേക്ക് (വാതാപി എന്നും അറിയപ്പെടുന്നു) മാറ്റിയത്.
പുലികേശി II-ന്റെ കാലഘട്ടത്തിൽ ബാദാമി ചാലൂക്യർ വളരെ പ്രാമുഖ്യം കൈവരിച്ചു.
പ്രദേശങ്ങളുടെ ആധിപത്യത്തിനായി ചാലൂക്യരും സമകാലീനരായ പല്ലവരും പരസ്പരം പോരാടിയിരുന്നു .
ആദ്യകാലതലസ്ഥാനമായിരുന്ന ഐഹോളെ പ്രധാനപ്പെട്ട വാണിജ്യകേന്ദ്രമായിരുന്നു.
നിരവധി ക്ഷേത്രങ്ങൾ ഉൾക്കൊള്ളുന്ന ഇത് മതകേന്ദ്രമായും പിൽക്കാലത്ത് വികസിച്ചു .
ചാലൂക്യരുടെ ഉത്ഭവത്തെക്കുറിച്ച് പല അഭിപ്രായങ്ങളും ഉണ്ടായിട്ടുണ്ട്.
എങ്കിലും അവർ ഇന്നത്തെ കർണ്ണാടകയിൽ നിന്നുള്ളവരായിരുന്നു എന്നകാര്യത്തിൽ ചരിത്രകാരന്മാർ സമ്മതം പ്രകടിപ്പിക്കുന്നു.
മറ്റൊരു നിഗമനം അനുസരിച്ച്  ഉത്തരേന്ത്യയിൽ നിന്നും വന്നു ഡക്കാണിൽ ആധിപത്യം സ്ഥാപിച്ച രജപുത്രരുടെ പിൻഗാമികൾ ആയിരുന്നു ചാലൂക്യർ എന്ന് വിശ്വസിക്കപ്പെടുന്നു.
മിക്ക ചരിത്രകാരന്മാരും ഉത്തരേന്ത്യക്കാരാണ് ചാലൂക്യരുടെ മുൻ തലമുറക്കാർ എന്ന വാദം നിരാകരിക്കുന്നു.
അവർ ദക്ഷിണ ഭാരതത്തിൽ വിജയം വരിച്ചവരും തദ്ദേശീയ ഭാഷാ സംസ്കാരത്തിന് പ്രോത്സാഹനം നൽകിയവരും ആയതിനാൽ അവരുടെ ഉദ്ഭവ സ്ഥാനം അത്ര ഗൗരവമായ വിഷയം ആകുന്നുമില്ല.
ബാദാമി ചാലൂക്യ ലിഖിതങ്ങൾ കന്നഡയിലും സംസ്കൃതത്തിലും കാണാം.
മിക്ക ചാലൂക്യ രാജാക്കന്മാരും പൂർണമായും ദ്രാവിഡ/കന്നഡ  നാമധേയങ്ങൾ സ്വീകരിച്ചതു കാണാം.
"പ്രിയഗെല്ലം", "നോഡുത്ത ഗെൽ വോം " ( കാണുന്നതെല്ലാം ജയിച്ച ), "അരസ" ( രാജാവ് ), "കർണാട ബല " ( കർണാടയിലെ ബലവാൻ ), തുടങ്ങിയ പേരുകൾ ഉദാഹരണം.
കന്നഡഭാഷയിലെ കാർഷിക സംസ്കൃതിയെ സൂചിപ്പിക്കുന്ന സൽകി/ചൽകി എന്ന വാക്കിൽ നിന്നാണു ചാലൂക്യ എന്ന വാക്ക് ഉണ്ടായത് എന്ന പൊതു നിഗമനം ഉണ്ടായിട്ടുണ്ട്.
ചരിത്രരേഖകൾ പുലികേശി II,പേർഷ്യയിലെ സ്ഥാനപതിയെ സ്വാഗതം ചെയ്യുന്നു.
ബാദാമി ചാലൂക്യരെ കുറിച്ചുള്ള വിവരങ്ങൾ ലഭിക്കുന്നത് കന്നഡയിലും സംസ്കൃതത്തിലും ഉള്ള ശിലാ ലിഖിതങ്ങളിൽ നിന്നാണു.
അവയിൽ കന്നഡ ഭാഷയിലെ ലിഖിതങ്ങളായ മംഗളേശ , കപ്പെ അരഭട്ട (CE 700) എന്നിവരെ പറ്റിയുള്ള ലിഖിതങ്ങൾ, പുലികേശി രണ്ടാമനെ കുറിച്ചുള്ള പെദ്ദവഗൂരു ശിലാലിഖിതം, കാഞ്ചി കൈലാസനാഥ ക്ഷേത്രത്തിലെ ശിലാലിഖിതം, വിക്രമാദിത്യ രണ്ടാമനെ കുറിച്ചുള്ള വിരൂപാക്ഷ ക്ഷേത്രത്തിലെ ലിഖിതം എന്നിവയിൽ  നിന്നും കന്നഡ ഭാഷയുടെ ചരിത്രത്തെ കുറിച്ചും മനസ്സിലാക്കാവുന്നതാണ്.
ബാദാമി ശിലാലിഖിതം ( പുലികേശി I ), മഹാകൂട സ്തംഭത്തിലെ ലിഖിതം ( മംഗളേശ ), ഐഹോളെയിലെ ശിലാലിഖിതം ( പുലികേശി രണ്ടാമൻ ) എന്നിവ പഴയ കന്നഡ ലിപിയിൽ എഴുതപ്പെട്ട സംസ്കൃത ലിഖിതങ്ങളാണു .
കന്നഡ ഭാഷയിലെ എഴുത്തുകൾ ഉള്ള അനവധി നാണയങ്ങൾ ലഭ്യമായിട്ടുണ്ട്.
അതിൽ നിന്നും ആ കാലഘട്ടത്തിൽ കന്നഡ ഭാഷക്ക്  അഭിവൃദ്ധി  ഉണ്ടായതായി അനുമാനിക്കുന്നു.
ചൈനീസ് സഞ്ചാരിയായിരുന്ന ഹുയാൻ സാങ് , പുലികേശി രണ്ടാമൻറെ രാജ്യം സന്ദർശിച്ചിരുന്നു .
ഇന്നത്തെ കർണ്ണാടക , മഹാരാഷ്ട്ര ,കൊങ്കൺ ഗോവ പ്രദേശങ്ങൾ എന്നിവ അടങ്ങുന്നതായിരുന്നു സാമ്രാജ്യം.
രാജ്യത്തിന്റെ പുരോഗതിയിൽ 
ആകൃഷ്ടനായ പേർഷ്യൻ ചക്രവർത്തി ഖുസ്രോ II, പുലികേശി രണ്ടാമനുമായി സ്ഥാനപതികളെ കൈമാറിയിരുന്നു.
രാജവംശങ്ങൾ Part of a series on കർണ്ണാടകത്തിൻറെ ചരിത്രം കർണ്ണാടകം കദംബർ and Gangas Chalukya dynasty Rashtrakuta Dynasty Western Chalukya Empire Hoysala Empire Vijayanagara Empire Bahamani Sultanate Bijapur Sultanate Political history of medieval Karnataka Mysore Kingdom Unification of Karnataka Societies Economies Architectures Forts This box: view talk edit
ഡക്കാൺ പീഠഭൂമി പ്രദേശങ്ങൾ 600 വർഷത്തോളം ചാലൂക്യരുടെ ഭരണത്തിലായിരുന്നു.
പരസ്പരം ബന്ധപ്പെട്ട മൂന്നു വ്യത്യസ്ത രാജവംശങ്ങൾ ചാലൂക്യർ എന്ന് അറിയപ്പെടുന്നു.